**Nr. AFM...........................**

# REFERAT DE APROBARE

***a proiectului de Ordin pentru aprobarea modelului şi conţinutului formularului "Declaraţie privind obligaţiile la Fondul pentru mediu" şi a instrucţiunilor de completare a acestuia***

Prezentul referat de aprobare este elaborat în conformitate cu prevederile   
art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a ***proiectului de Ordin pentru aprobarea modelului şi conţinutului formularului "Declaraţie privind obligaţiile la Fondul pentru mediu" şi a instrucţiunilor de completare a acestuia.***

Proiectul de ordin a fost elaborat ținând cont de de prevederile art. 5 lit. i) şi k) din anexa la Hotărârea Guvernului nr. 277/2023 pentru aprobarea Regulamentului de organizare şi funcţionare a Administraţiei Fondului pentru Mediu și în temeiul art. 11 alin. (4) şi art. 12 din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, al art. 342 alin. (3) din Legea nr. 207/2015 privind Codul de procedură fiscală, cu modificările şi completările ulterioare, al art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare și al art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor și Pădurilor, cu modificările şi completările ulterioare.

**Baza legală a proiectului de ordin supus aprobării** o constituie prevederile art. 11 alin. (4) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, conform cărora ”*Formularele şi instrucţiunile de utilizare a acestora privind administrarea creanţelor datorate bugetului Fondului pentru mediu se aprobă prin ordin al conducătorului autorităţii publice centrale pentru protecţia mediului*”.

Rațiunea juridică a proiectului de ordin supus aprobăriieste determinată de modificările actelor normative din domeniul de reglementare a contribuțiilor și taxelor la bugetul Fondului pentru mediu prevăzute la art. 9 alin. (1) din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare. Precizăm că la data de 20.06.2023 a fost aprobată Legea nr.175/2023 privind aprobarea Ordonanţei de urgenţă a Guvernului nr. 125/2022 pentru modificarea şi completarea Ordonanţei de urgenţă a Guvernului nr. 196/2005 privind Fondul pentru mediu, care prevede modificări ale art.9 alin. (1) lit.c), lit.d), lit. l), lit. q) și lit.v).

Prin Ordinul viceprim-ministrului, ministrul mediului nr. 572/2019 a fost reglementat cadrul legal necesar pentru depunerea declarațiilor privind obligațiile la Fondul pentru mediu prin mijloace electronice de transmitere la distanță, astfel încât la data prezentei, **se utilizează exclusiv serviciile online**, fiind necesară modificarea modelului şi conţinutului formularului de declarație, precum şi a instrucţiunilor de completare a acestuia. Având în vedere faptul că prezentul proiect de act normativ intervine asupra unei mari părți a reglementării în vigoare, se propune aprobarea unui nou ordin și abrogarea ordinului viceprim-ministrului, ministrul mediului nr. 591/2017 pentru aprobarea modelului şi conţinutului formularului "Declaraţie privind obligaţiile la Fondul pentru mediu" şi a instrucţiunilor de completare şi depunere a acestuia, publicat în Monitorul Oficial al României, Partea I, nr. 288 din 24 aprilie 2017.

Pentru motivele invocate, vă rugăm să aprobați ***proiectul de ordin pentru aprobarea modelului şi conţinutului formularului "Declaraţie privind obligaţiile la Fondul pentru mediu" şi a instrucţiunilor de completare a acestuia.***

**PREȘEDINTE,**

**Laurențiu Adrian NECULAESCU**

Serviciul Analiză și Avizare

Andreea Coman

Întocmit,

Emilia Pavel

Șef Serviciul Analiză și Avizare,

Andreea Coman

Întocmit,

Emilia Pavel